Det er bare syv måneder siden, at storholdet Paris Saint-Germain sidst var på besøg i Aalborg. Her vandt de 33-26 over hjemmeholdet i en propfyldt Jutlander Bank Arena. Fik man ikke billetter til kampen i oktober, så er chancen der nu igen. Fredag 17. august kommer verdensstjernerne fra PSG endnu engang til Nordjylland i en pre-season kamp. - Vores trofaste publikum kan igen glæde sig til at opleve Mikkel Hansen, Sagosen, Karabatic-brødrene, Gensheimer og alle de andre verdensstjerner på tætteste hold, siger Jan Larsen, der er direktør ved Aalborg Håndbold. Han glæder sig til at hjemmeholdet kan teste formen af mod et af verdens allerbedste hold. - Vi er stolte af endnu engang at få det franske storhold til byen, siger han. Billetsalget begyndet mandag 11. juni klokken 10. Kampen er støttet af Aalborg Event, Jutlander Bank og Det Faglige Hus.

Opsummering:
Aalborg Håndbold tager imod Paris Saint-Germain i Jutlander Bank Arena til august.